English: So, on to Welsh Government amendments. They, too, reject, among other things, a higher level of financial support for people who are asked to self-isolate. And, you know, I wouldn't only advise people who have the time, I'd advise people who don't have the time, even, to watch this morning's meeting of the Senedd Health, Social Care and Sport Committee. The witnesses we had before us today were world-renowned experts in behavioural science and psychology in relation to pandemics and the epidemiology and public health - Professors Robert West, Susan Michie, David Heymann and Devi Sridhar - and they gave us a fascinating insight into the COVID response worldwide, of what's been done well by whom, what's been done badly by whom, what we can learn from best practice elsewhere, and what we can learn from long-established principles too about how to respond to pandemics. The one thing they pushed hard was the importance of supporting people in order to give ourselves the best chance of finding a successful elimination strategy, and in particular supporting people to self-isolate, and perhaps the most important part of that support is getting the level of financial support right. Devi Sridhar put it like this, 'You can't punish people for an act of goodwill.' What she meant by that was for those who have the virus already, they're being asked to self-isolate in order to help others. It's too late for them; they've got the virus. They're being asked to try to make sure that other people are safe, that other people don't get it. You may be in a job where, like me, you can pretty easily work from home. You may be financially secure - you could even afford to take a couple of weeks off without any income at all, perhaps - but many, many of us have understandably concluded that to self-isolate will mean hardship for them or, even more importantly, for their families. There is a disincentive for them to isolate and, as Leanne Wood said earlier, it's no coincidence that there areas of high incidence mirror to a large extent areas of higher deprivation, and the £800 figure that we include in this motion is not a figure we've plucked from the air, it's a figure that has been suggested by independent SAGE. Now, if I told you that a UK Government paper on support for self-isolation published in September concluded that only around 20 per cent of people told to self-isolate were doing so effectively, I think you get the picture. What hope have we got? It's thought maybe that's closer to the 30 per cent mark now, but somehow we've got to change behaviour. We've got to financially compensate people properly, we've got to offer emotional and practical support to people. We've got to get the communication right about why people are being asked to take the steps that we are asking them to take. New York isolation rates are around 98 per cent. Why? According to Devi Sridhar, it's because they're getting that support right. We heard of places where people get a telephone call daily to ask, 'Are you still okay?', where people get emotional and practical support arranged as part of the package. That's the kind of thing we need. We also looked in committee this morning at the idea of setting up self-isolation hostels or hotels and so on - another element that's in our motion. There's so much more that can be done, all under the umbrella, again, of that support that we in Plaid Cymru are asking for more of in this debate. Today, we looked at testing in committee and also how getting testing right has been at the heart of successful COVID response globally. We looked at Slovakia in particular and their Government's decision to test everyone in the country, not once, but they're planning to do it a second time too. Everyone is told, effectively, that they're in personal lockdown, then they take a test and, if they're negative, they can carry on working, and so on, and start mixing with others again. It's what they're doing on a smaller scale in Liverpool and what we in Plaid Cymru have called for to be implemented. We're calling for it in this motion today, prioritising areas of high prevalence. Now, sometimes people question, don't they, the purpose of opposition debates like this, but, if they help influence Government policy, they're serving a very useful purpose. So, I was very pleased that, a few hours before this debate began, Welsh Government said they would be pressing ahead with the mass testing programme in Merthyr Tydfil - that's good, and let's just say we're pleased with that coincidence. But if we can do it in Merthyr Tydfil like this - and I note that Welsh Government said it'll be treated as a pilot, in effect - well, let's look with real urgency into turning that pilot into the standard response in areas of high COVID incidence. So, to conclude, I ask you to support this motion today. We need to help individuals, families and communities to help themselves. So, let's get a solid plan in place to raise that level of support that we can offer, so we can give ourselves the best possible opportunity to get on top of this still highly dangerous virus.
Welsh: Felly, at welliannau Llywodraeth Cymru. Maent hwythau hefyd yn gwrthod, ymhlith pethau eraill, lefel uwch o gymorth ariannol i bobl y gofynnir iddynt hunanynysu. Wyddoch chi, nid dim ond y bobl sydd ag amser i wneud hynny y byddwn yn eu cynghori i wylio cyfarfod Pwyllgor Iechyd, Gofal Cymdeithasol a Chwaraeon y Senedd y bore yma, byddwn yn cynghori hyd yn oed y bobl nad oes ganddynt amser i wneud hynny hefyd. Roedd y tystion a ddaeth ger ein bron heddiw yn arbenigwyr byd-enwog mewn gwyddoniaeth ymddygiadol a seicoleg mewn perthynas â phandemigau a'r epidemioleg ac iechyd y cyhoedd - yr Athrawon Robert West, Susan Michie, David Heymann a Devi Sridhar - a rhoddasant gipolwg diddorol inni ar ymateb COVID yn fyd-eang, beth sydd wedi'i wneud yn dda gan bwy, beth sydd wedi'i wneud yn wael gan bwy, yr hyn y gallwn ei ddysgu o arferion gorau mewn mannau eraill, a'r hyn y gallwn ei ddysgu o egwyddorion hirsefydlog hefyd ynghylch sut i ymateb i bandemig. Yr un peth roeddent yn ei bwysleisio'n gadarn oedd pwysigrwydd cefnogi pobl er mwyn rhoi'r cyfle gorau i ni ein hunain ddod o hyd i strategaeth ddileu lwyddiannus, ac yn enwedig cynorthwyo pobl i hunanynysu, ac efallai mai'r rhan bwysicaf o'r cymorth hwnnw yw cael lefel y cymorth ariannol yn iawn. Dywedodd Devi Sridhar fel hyn, 'Ni allwch gosbi pobl am weithred o ewyllys da.' Yr hyn a olygai wrth hynny oedd, i'r rhai sydd â'r feirws eisoes, gofynnir iddynt hunanynysu er mwyn helpu eraill. Mae'n rhy hwyr iddynt hwy; maent wedi dal y feirws. Gofynnir iddynt geisio gwneud yn siŵr fod pobl eraill yn ddiogel, nad yw pobl eraill yn ei gael. Efallai eich bod mewn swydd fel finnau lle gallwch weithio'n eithaf hawdd gartref. Efallai eich bod yn ddiogel yn ariannol - gallech fforddio cymryd ychydig wythnosau o wyliau hyd yn oed heb unrhyw incwm o gwbl, efallai - ond mae llawer ohonom, yn ddealladwy, wedi dod i'r casgliad y bydd hunanynysu yn golygu caledi iddynt hwy neu hyd yn oed yn bwysicach, i'w teuluoedd. Mae cymhelliad iddynt beidio â hunanynysu ac fel y dywedodd Leanne Wood yn gynharach, nid yw'n gyd-ddigwyddiad mai ardaloedd lle ceir lefel uwch o amddifadedd i raddau helaeth yw'r ardaloedd lle ceir nifer fawr o achosion, ac nid yw'r ffigur o £800 rydym yn ei gynnwys yn y cynnig hwn yn ffigur rydym wedi'i greu o ddim byd, mae'n ffigur a awgrymwyd gan SAGE annibynnol. Nawr, pe bawn yn dweud wrthych fod papur gan Lywodraeth y DU ar gymorth i hunanynysu a gyhoeddwyd ym mis Medi wedi dod i'r casgliad mai dim ond tua 20 y cant o'r bobl y dywedwyd wrthynt am hunanynysu oedd yn gwneud hynny'n effeithiol, credaf eich bod yn cael darlun o'r hyn sy'n digwydd. Pa obaith sydd gennym? Credir efallai fod hynny'n nes at 30 y cant nawr, ond rywsut mae'n rhaid i ni newid ymddygiad. Mae'n rhaid inni ddigolledu pobl yn iawn yn ariannol, mae'n rhaid inni gynnig cymorth emosiynol ac ymarferol i bobl. Mae'n rhaid i ni gael y cyfathrebu'n iawn ynglŷn â pham y gofynnir i bobl gymryd y camau rydym yn gofyn iddynt eu cymryd. Mae cyfraddau hunanynysu Efrog Newydd tua 98 y cant. Pam? Yn ôl Devi Sridhar, y rheswm am hynny yw eu bod yn cael y gefnogaeth honno'n iawn. Clywsom am fannau lle mae pobl yn cael galwad ffôn bob dydd i ofyn, 'A ydych chi'n dal yn iawn?', lle mae pobl yn cael cymorth emosiynol ac ymarferol wedi ei drefnu fel rhan o'r pecyn. Dyna'r math o beth sydd ei angen arnom. Fe fuom yn edrych yn y pwyllgor y bore yma hefyd ar y syniad o sefydlu hosteli neu westai hunanynysu ac yn y blaen - elfen arall yn ein cynnig. Mae cymaint mwy y gellir ei wneud, i gyd o dan ymbarél, unwaith eto, y cymorth rydym ni ym Mhlaid Cymru yn gofyn am fwy ohono yn y ddadl hon. Heddiw, edrychwyd ar brofi yn y pwyllgor a hefyd ar y ffordd y mae cael profi yn iawn wedi bod yn ganolog i ymateb COVID llwyddiannus yn fyd-eang. Edrychasom ar Slofacia yn arbennig a phenderfyniad eu Llywodraeth i roi prawf i bawb yn y wlad, nid unwaith yn unig, maent yn bwriadu gwneud hynny yr eildro hefyd. Dywedir wrth bawb, i bob pwrpas, eu bod dan gyfyngiadau personol, yna cânt y prawf ac os yw'n negyddol, gallant barhau i weithio ac yn y blaen, a dechrau cymysgu ag eraill eto. Dyma beth a wnânt ar raddfa lai yn Lerpwl, a beth rydym ni ym Mhlaid Cymru wedi galw am ei weithredu. Rydym yn galw amdano yn y cynnig hwn heddiw, gan flaenoriaethu ardaloedd lle ceir llawer o achosion. Nawr, weithiau mae pobl yn cwestiynu, onid ydynt, beth yw diben dadleuon y gwrthbleidiau fel hyn, ond, os ydynt yn helpu i ddylanwadu ar bolisi'r Llywodraeth, maent yn cyflawni diben defnyddiol iawn. Felly, roeddwn yn falch iawn fod Llywodraeth Cymru, ychydig oriau cyn i'r ddadl hon ddechrau, wedi dweud y byddent yn bwrw ymlaen â'r rhaglen brofi torfol ym Merthyr Tudful - mae hynny'n dda, a gadewch inni ddweud yn syml ein bod yn falch o'r cyd-ddigwyddiad hwnnw. Ond os gallwn ei wneud ym Merthyr Tudful fel hyn - a nodaf fod Llywodraeth Cymru wedi dweud y caiff ei drin fel cynllun peilot, i bob pwrpas - wel, gadewch inni fynd ati gyda brys gwirioneddol i droi'r cynllun peilot hwnnw'n ymateb safonol mewn ardaloedd lle ceir llawer o achosion o COVID. Felly, i gloi, gofynnaf i chi gefnogi'r cynnig hwn heddiw. Mae angen inni helpu unigolion, teuluoedd a chymunedau i helpu eu hunain. Felly, gadewch inni gael cynllun cadarn ar waith i godi'r lefel o gymorth y gallwn ei chynnig, fel y gallwn roi'r cyfle gorau posibl i ni'n hunain reoli'r feirws peryglus hwn.